Formulės 1 maršalai mojuoja geltonas vėliavas, trasoje esant pavojui
**Lenktynių vėliavos** naudojamos visose automobilių ir motociklų sporto lenktynėse. Vėliavos naudojamos lenktynių teisėjams perduoti svarbią informaciją vairuotojams lenktynių metu. Vėliavų pagalba pranešama apie startą ir finišą, perspėjama apie pavojus ir įvairias trasos sąlygas, naudojama įspėti apie technines kliūtis ir elgesio pažeidimus.

Iki radijo komunikacijų įdiegimo automobilių sporte vėliavos buvo vienintelis bendravimo būdas su vairuotojais lenktynių metu. Dabartiniu metu daug vairuotojų bei maršalų (teisėjų) naudoja nuolatinį radijo ryšį su lenktynių vadovais, tačiau ryšiui sutrikus vėliavos lieka atsarginė išeitis.

Vėliavų reikšmės
----------------

Trasoje vėliavos rodomos nuo starto linijos bei maršalų postuose, vėliavos galioja nuo to posto pradžios. Kai kurios trasos turi distanciniu būdu valdomos šviesos (arba monitoriai), atitinkančius vėliavų spalvas. Šviesos taip pat dažnai naudojami lenktynių startui.

Pagrindinės vėliavų spalvų reikšmės yra vienodos, tačiau nėra priimtos vienos lenktynių vėliavų sistemos, kiekviena organizacija ir automobilių klasė jas naudoja šiek tiek savaip.

Žalia vėliava reiškia kad lenktyniauti galima, ji rodoma lenktynių pradžioje ar starto pakartojime, pavojingo ruožo ar kliūties pabaigoje, kai kur būna iškelta visuose maršalų postuose apšilimo rato metu. 

Geltona vėliava reiškia pavojų arba avariją atkarpoje, kurios pradžioje ji rodoma. Vėliava gali būti iškelta, arba mojuojama, o kai kuriose lenktynėse naudojama dvi sukryžiuotos geltonos vėliavos. Šioje atkarpoje visais atvejais lenkti draudžiama. Išleidus saugos automobilį, visoje trasoje rodoma geltona vėliava, kartu su „SC" ženklu. 

Raudona vėliava reiškia kad lenktynės stabdomos, privaloma sulėtinti greitį, lenkti draudžiama, lenktyninikai grįžta į starto pozicijas, arba į techninio aptarnavimo zoną. 

Žalia, geltona, raudona vėliavos, o taip pat juodai-balta languota starto/finišo vėliavos yra naudojamos visose pasaulio lenktynėse, ir iš esmės turi tą pačią prasmę. 

Mėlyna vėliava rodoma konkrečiam vairuotojui, ir reiškia kad jam iš paskos artėja žymiai greitesnis automobilis. Dažniausiai naudojama lėtesniems automobiliams atsilikus ratu. Formulė 1 ir kai kuriose kitose automobilių klasėse yra privaloma praleisti greitesnį automobilį, kai kuriose kitose varžybose, treniruotėse bei kvalifikaciniuose važiavimuose tai yra informacinė vėliava, rekomenduojanti pasitraukti į šalį.

Pakitus trasos dangai kaip kad ištekėjusi alyva, ar atsiradus smulkioms nuolaužoms po avarijos, rodoma geltonai-oranžinė dryžuota vėliava. Kartais rodoma prasidėjus lietui. Ši vėliava yra taip pat informacinė, vairuotojas neprivalo imtis jokių veiksmų.

Balta vėliava reiškia kad trasoje yra pagalbos ar techninis automobilis, arba važiuoja žymiai (trečdaliu, kitur pusiau) lėtesnis lenktyninis automobilis su gedimu.

Juoda vėliava reiškia diskvalifikaciją arba laiko nuobaudą konkrečiam lenktynininkui, kuris ją pamatęs privalo grįžti į techninio aptarnavimo zoną. Jei buvo skirta laiko nuobauda, lenktynininkas gali grįžti į trasą, kitais atvejais tai diskvalifikacija. Juodai balta vėliava rodoma vairuotojui kuris elgiasi nesportiškai arba vairuoja pavojingai. Elgesiui pasikartojus, gali būti parodyta juoda vėliava. Juoda vėliava su oranžiniu skrituliu rodoma lenktynininkui kurio automobilis yra techniniškai netvarkingas (atdaros durys, liejasi skysčiai ir pan.). Privaloma grįžti į techninio aptarnavimo zoną, ir jei įmanoma - pašalinti gedimą.

Lenktynių vėliavų reikšmės
--------------------------

**Vėliavos pagrindiniuose čempionatuose**| Vėliava | FIA | NASCAR | IndyCar |
| --- | --- | --- | --- |
|  | Lenktyniauti galima: lenktynių pradžia / pavojaus pabaiga / saugios sąlygos |
|  | Pavojus trasos atkarpoje Pavojus, išleistas saugos automobilis, (rodoma su „SC" ženklu) | PavojusVietinis pavojus (viena vėliava)Visos trasos pavojus (dviguba vėliava) |
|  | Pakitusi trasos danga (tapusi slidi, arba yra nuolaužų) |
|  | *Nenaudojama* | Uždaryta techninio aptarnavimo zona |
|  | Lenktynės sustabdytos |
|  | Trasoje juda lėtas arba nelenktyninis automobilis | Paskutinis ratas | Paskutinis ratasTrasoje pagalbos automobilis |
|  | Paskutinis ratas(sunkvežimių ir ovalo lenktynėse) | *Nenaudojama* | Greitojitrasoje |
|  | Grįžti į techninio aptarnavimo zoną(diskvalifikacija) | Grįžti į techn. aptarnavimo zoną atlikti baudąarba pašalinti techn. problemas |
|  | Grįžti į techninio aptarnavimo zoną techninė problema | *Nenaudojama* |
|  | Įspėjimas – nesportinis elgesys | *Nenaudojama* |
|  | *Nenaudojama* | Diskvalifikacija |
|  | Artėja greitesnis automobilis | *Trasa galimai užblokuotaarba trasoje sustojęs automobilis* | *Nenaudojama* |
|  | *Nenaudojama* | Artėja greitesnis automobilis |
|  | Finišas, lenktynių pabaiga |

Šaltiniai
---------

1. ↑   Archyvuota kopija 2021-01-07 iš Wayback Machine projekto.
2. ↑
3. ↑   Archyvuota kopija 2021-01-09 iš Wayback Machine projekto.
4. ↑
5. ↑
6. ↑
7. ↑
8. ↑
9. ↑